Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 785/11/8803	Košice II, 29.3.2012
EEČ : 2-64-85-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 46,43 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: Košická šachová škola, ul. Turgenevova č. 29, XXXXX, č.ú. 4014928852/7500 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX/2011.

Skutková veta: 
V trestnej veci vedenej za prečin krádeže podľa § 212 ods. 2 písm. f) Trestného zákona, ktorého sa mal dopustiť obvinený XXXXX na tom skutkovom základe, že v Košiciach, na ul. XXXXX, dňa 1.10.2012 v čase o 17.10 hod., v OC XXXXX si do nákupného košíka vložil rôzny drogistický tovar v hodnote 46,43 € a takto bez zaplatenia prešiel cez pokladničnú zónu cez vchod na predajňu, za ktorým bol prichytení zástupcom vedúcej predajne XXXXX, čím takto pre poškodenú spoločnosť XXXXX IČO: XXXXX, pobočka XXXXX, spôsobil škodu vo výške 46,43 €, pričom rozkazom Obvodného úradu v Košiciach, sp. zn. XXXXX zo dňa 1.4.2011, právoplatným dňa 28.4.2011, bol za priestupok proti majetku postihnutý v priestupkovom konaní.
Odôvodnenie: 
Uzneseniami povereného príslušníka PZ Okresného riaditeľstva PZ Obvodného oddelenia XXXXX - XXXXX, sp. zn. ORP-XXXXX-KE-2011 zo dňa 15.11.2011 bolo podľa § 199 ods. 1 Trestného poriadku začaté trestné stíhanie a zo dňa 14.12.2011 podľa § 206 ods. 1 Trestného poriadku XXXXX vznesené obvinenie za prečin krádeže podľa § 212 ods. 2 písm. f) Trestného zákona pre skutok, že v Košiciach, na ul. XXXXX, dňa 1.10.2012 v čase o 17.10 hod., v XXXXX si do nákupného košíka vložil rôzny drogistický tovar v hodnote 46,43 € a takto bez zaplatenia prešiel cez pokladničnú zónu cez vchod na predajňu, za ktorým bol prichytení zástupcom vedúcej predajne XXXXX, čím takto pre poškodenú spoločnosť XXXXX IČO: XXXXX, XXXXX, spôsobil škodu vo výške 46,43 €, pričom rozkazom Obvodného úradu v Košiciach, sp. zn. XXXXX zo dňa 1.4.2011, právoplatným dňa 28.4.2011, bol za priestupok proti majetku postihnutý v priestupkovom konaní.

Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a splnomocnenec poškodeného XXXXX uzavreli dňa 1.3.2012 za prítomnosti probačného a mediačného úradníka na Okresnom súde XXXXX XXXXX sp. zn. XXXXX  dohodu o zmieri, v rámci ktorej splnomocnenec poškodeného nežiadal od obvineného náhradu škody, pretože odcudzený tovar bol v nepoškodenom stave vrátený na predajňu.  

Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie úprimne oľutoval a splnomocnencovi poškodeného XXXXX sa ospravedlnil a ubezpečil ho, že v budúcnosti sa obdobného skutku v ich predajných priestoroch nedopustí. 

Dňa 9.3.2012 obvinený XXXXX zložil na depozitný účet pre zmier Krajskej prokuratúry  XXXXX č. ú. XXXXX peňažnú sumu vo výške 60,-€ určenú vo výške 30 € štátu na peňažnú pomoc poškodeným trestnými  činmi a vo výške 30 € na všeobecne prospešné účely a to v prospech XXXXX. 

Táto suma je primeraná závažnosti spáchaného prečinu.

Obvinený XXXXX a splnomocnenec poškodeného XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor